Diari Oficial de la Generalitat Valenciana


Sumari del DOGV 1534, del 03-05-1991 (1991/820982)

RESOLUCIÓ del Director General d'Interior del dia 29 d'abril de 1991, sobre el nomenament dels representants de l'Administració en les eleccions a les Corts Valencianes. -
---------------------------------------------------------------------------------------------------------------------------------------------------------------------------

### Dades del document

Número de DOGV
:   1534

Data del DOGV
:   03-05-1991

Secció del DOGV
:   ALTRES DISPOSICIONS

Número del document
:   1991/820982


Data del document
:   29-04-1991

Organisme emissor
:   Conselleria d'Administració Pública

Tipus de document
:   Resolució

Resolució del Director General d'Interior, del dia 29 d'abril de 1991, sobre el nomenament dels representants de l'Administració en les eleccions a les Corts Valencianes.  
L?article 10 del Decret 31/87, del dia 13 d'abril, del Consell de la Generalitat Valenciana, regula les condicions dels locals, urnes, paperetes i la resta d'impresos que s'han d'utilitzar en les eleccions a les Corts Valencianes, que en cas de coincidència, com passa amb els comicis autonòmics i locals, i conformement amb l'Administració de l'Estat, podran ser comuns per tal d'evitar la duplicitat de documents.  
D'acord amb això, l'article 4 del Decret 32/87, del dia 13 d'abril, del Consell de la Generalitat Valenciana, va facultar la Secretaria Tècnica de la Presidència, per a l?establiment d'impresos comuns, pel procediment que s'hi indica, entre els quals es troba el nomenament de representants de l'Administració.  
Actualment, segons que disposen els decrets 37/87 i 103/87, de dates 4 i 7 de setembre, respectivament, del Consell de la Generalitat Valenciana, la Direcció General d'Interior de la Conselleria d'Administració Pública té la competència en matèria de consultes populars i electorals, entre d'altres, matèria que arreplega l'article 32 i concordants, del Decret 189/90, de data 26 de novembre, pel qual es modifica el Decret 45/89, de data 4 d'abril, en què es va aprovar el Reglament Orgànic i Funcional de la Conselleria d'Administració Pública.  
Vistos els anteriors preceptes, atesa la coincidència de les eleccions a les Corts Valencianes, convocades pel Decret del President de la Generalitat Valenciana 4/91, d?1 d'abril, que s'han de celebrar el dia 26 de maig de 1991, amb les eleccions locals, convocades per Reial Decret 391/91, d?1 d'abril, i d'acord amb l'Administració de l?Estat a la Comunitat Valenciana, resolc:  
Primer  
Que els representants de l'Administració designats per l'Administració de l?Estat per a les eleccions locals que s'han de celebrar el dia 26 de maig de 1991, seran també representants de l'Administració de la Generalitat Valenciana en el procés electoral coincident a les Corts Valencianes.  
Segon  
Els nomenaments de representants de l'Administració que facen el Delegat del govern i els corresponents governadors civils de la Comunitat Valenciana, en les eleccions locals que s'han de celebrar el dia 26 de maig de 1991, seran els mateixos que per a les eleccions a les Corts Valencianes.  
Tercer  
L'imprès acreditatiu del nomenament de representants de l'Administració, emès per la Delegació del Govern, per a les eleccions locals, servirà, sense necessitat d'indicació annexa, per a les eleccions a les Corts Valencianes.  
Quart  
Aquesta resolució es publicarà en el Diari Oficial de la Generalitat Valenciana i vigirà l?endemà de la seua publicació.  
València, 29 d'abril de 1991. - El Director General d'Interior: Joan Binimelis Vaquer.